Dragi pevci in pevke!

Prvi teden dela na daljavo je za nami. Upam, da je bil uspešen in da ste imeli lep domači koncert! Kdo je vse prepeval? Imate kakšen posnetek? Pred nami je drugi teden dela in novi izzivi. Ker je jutri v sredo materinski dan, sem tokrat izbral pesem, ki se jo boste spet naučili in nato zapeli vaši dragi mamici. K učenju pesmice lahko povabiš tudi ostale člane družine. Ko bo pesmica usvojena, jo skupaj zapojete mamici! Na travniku ali vrtu utrgajte še kakšen cvet, lahko narišete risbico in vzdušje bo prijetno.

**MAMICA JE KAKOR ZARJA**

 1. Mamica je kakor zarja zjutraj se smehlja,

 da počiva njeno dete mirno brez skrbi.

**Refren: In zato nikdar mamice ne dam,**

 **eno le na svetu širnem mamico imam.**

 2. Mamica je kakor sonce srček njen je zlat,

 kakor žarek, ki posije iz nebeških vrat.

**Refren: In zato nikdar mamice ne dam …**

 3. Mamica je kakor luna, dolge bdi noči,

 da počiva njeno dete mirno brez skrbi.

**Refren: In zato nikdar mamice ne dam …**

Spremljavo alhko poiščete na youtubu pod: MAMICA JE KAKOR ZARJA- Slovenska narodna pesem.

<https://www.youtube.com/watch?v=x99csKmzXBA>

Da pa boste še ustvarjalni, lahko dodate svojo lastno spremljavo. Uporabite roke, noge, glasbilo, na katerega znate zaigrati… pa z mamico tudi zaplešite! Verjamem, da bo novi domači koncert zagotovo uspel. Lahko vas kdo iz družine posname in boste imeli lep spomin. Svoje vtise lahko pošljete tudi na moj e naslov (vilko.urek@gmail.com). Želim vam uspešno delo. Upam, da ne bo prezahtevno. Uživajte v petju. Pa tudi sicer prisluhnite glasbi, ker je to pravi terapevt za trenutno stanje. Uživajte v glasbi in prepevanju! V šoli pa boste pokazali, koliko ste se naučili. Želim vam vse dobro in bodite zdravi!

Vaš zborovodja Vilko Urek